CELEX: 62018CA0637
Language: el
Date: 2021-02-03 00:00:00
Title: Υπόθεση C-637/18: Απόφαση του Δικαστηρίου (έβδομο τμήμα) της 3ης Φεβρουαρίου 2021 — Ευρωπαϊκή Επιτροπή κατά Ουγγαρίας [Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών για τα μικροσωματίδια (ΑΣ10) σε ορισμένες ζώνες στην Ουγγαρία – Άρθρο 23, παράγραφος 1 – Παράρτημα XV – Περίοδος υπερβάσεως «όσο το δυνατόν συντομότερη» – Κατάλληλα μέτρα]

29.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 110/6
            
         
      Απόφαση του Δικαστηρίου (έβδομο τμήμα) της 3ης Φεβρουαρίου 2021 — Ευρωπαϊκή Επιτροπή κατά Ουγγαρίας
      (Υπόθεση C-637/18) (1)
      
      (Παράβαση κράτους μέλους - Περιβάλλον - Οδηγία 2008/50/ΕΚ - Ποιότητα του ατμοσφαιρικού αέρα - Άρθρο 13, παράγραφος 1, και παράρτημα XI - Συστηματική και διαρκής υπέρβαση των οριακών τιμών για τα μικροσωματίδια (ΑΣ10) σε ορισμένες ζώνες στην Ουγγαρία - Άρθρο 23, παράγραφος 1 - Παράρτημα XV - Περίοδος υπερβάσεως «όσο το δυνατόν συντομότερη» - Κατάλληλα μέτρα)
      (2021/C 110/03)
      Γλώσσα διαδικασίας: η ουγγρική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: K. Petersen, K. Talabér-Ritz και E. Manhaeve)
      
         Καθής: Ουγγαρία (εκπρόσωποι: M. Z. Fehér και A. Pokoraczki)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ουγγαρία:
                  
                              —
                           
                           
                              υπερβαίνοντας, κατά τρόπο συστηματικό και διαρκή, τις οριακές τιμές για τις συγκεντρώσεις σωματιδίων ΑΣ10, αφενός, από την 1η Ιανουαρίου 2005 και έως το 2017, στη ζώνη HU0001 –περιοχή της Βουδαπέστης και στη ζώνη HU0008– κοιλάδα του Sajó, καθώς και, αφετέρου, από τις 11 Ιουνίου 2011 και έως το 2017 (πλην του 2014), στη ζώνη HU0006 –περιοχή του Pécs–, παρέβη τις υποχρεώσεις που υπέχει από τις συνδυασμένες διατάξεις του άρθρου 13 και του παραρτήματος XI της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, και
                           
                        
                              —
                           
                           
                              παραλείποντας να θεσπίσει, από τις 11 Ιουνίου 2010, κατάλληλα μέτρα για τη διασφάλιση της συμμορφώσεως προς τις οριακές τιμές για τις συγκεντρώσεις σωματιδίων ΑΣ10 στις ζώνες αυτές, παρέβη τις υποχρεώσεις που επιβάλλει το άρθρο 23, παράγραφος 1, της οδηγίας 2008/50, μεμονωμένα και σε συνδυασμό με το παράρτημα XV, τμήμα A, της οδηγίας αυτής, και, ειδικότερα, την υποχρέωση που προβλέπει το άρθρο 23, παράγραφος 1, δεύτερο εδάφιο, της εν λόγω οδηγίας, να μεριμνά ώστε τα σχέδια για την ποιότητα του αέρα να προβλέπουν κατάλληλα μέτρα ώστε η περίοδος υπερβάσεως των οριακών τιμών να είναι όσο το δυνατόν συντομότερη.
                           
                        
            
                  2)
               
               
                  Καταδικάζει την Ουγγαρία στα δικαστικά έξοδα.
               
            
         (1)  EE C 427 της 26.11.2018